Αυτοπροσωπογραφία του καλλιτέχνη, 1882
Ο **Κρίστιαν Βίλχελμ Άλερς** (Γερμανικά: Christian Wilhelm Allers) ήταν Γερμανός ζωγράφος.

Βιογραφία
---------

Αυτοπροσωπογραφία του καλλιτέχνη, 1894
 Ο Άλερς γεννήθηκε στο Αμβούργο και ήταν γιος εμπόρου. Αρχικά εργάστηκε ως λιθογράφος, και το 1877 μετακόμισε στην Καρλσρούη, όπου συνέχισε να εργάζεται ως λιθογράφος. Στο Kunstakademie (Κρατική Ακαδημία Καλών Τεχνών) ήταν λόγιος του Καθηγητή Φέρντιναντ Κέλερ.

Από το 1880-81 υπηρέτησε στον Γερμανικό πολεμικό ναυτικό στο Κίελο όπου ο Αλεξάντερ φον Βέρνερ τον υποστήριξε. Εκεί γνώρισε και τον φίλο του Κλάους Γκρόθ.

Ο Άλερς έγινε πολύ γνωστός όταν δημοσίευσε την συλλογή με τα έργα του "Club Eintracht" το 1888. Συνέχισε με την έκδοση βιβλίων και χαρτών, έτσι στις αρχές της δεκαετίας του 1890 κατάφερε και έκτισε μία βίλα στο Κάπρι της Ιταλίας. Πέρασε εκεί πολλά χρόνια από την ζωή του, όπως και στο Αμβούργο, στην Καρλσρούη αλλά και ταξιδεύοντας τον κόσμο.

Το φθινόπωρο του 1902, υπήρξε ένα σκάνδαλο. Ο Φρίντριχ Άλφρεντ Κρούπ, ένα άλλο διάσημο πρόσωπο που ζούσε στο Κάπρι, κατηγορήθηκε από κάποιες ιταλικές εφημερίδες για ομοφυλοφιλία και παιδεραστία. Μερικές εβδομάδες αργότερα κατηγορήθηκε και ο Άλερς από το δικαστήριο. Ο Κρούπ πέθανε μερικές εβδομάδες αργότερα, πιθανόν από αυτοκτονία. Ο Άλερς κατάφερε να διαφύγει πριν αρχίσει η δίκη, η οποία αποφάσισε ποινή φυλάκισης 4½ χρόνων γι'αυτόν. Σύμφωνα με συνέντευξη του Τίτο Φιοράνι στην Le monde "Ο Άλερς είχε σαφώς ομοφυλοφιλικές τάσεις, και του άρεσε να περιβάλλει τον εαυτό του με αγόρια, τα οποία χρησιμοποιούσε συχνά ως μοντέλα".

Ο Άλερς άφησε το Κάπρι και ξεκίνησε να ταξιδεύει σε όλο τον κόσμο για πάνω από 10 χρόνια, έμεινε λίγο καιρό στη Νέα Ζηλανδία, τη Σαμόα, και την Αυστραλία. Κατά τη διάρκεια αυτής της περιόδου, χρησιμοποιούσε συχνά το ψευδώνυμο "W. Andresen", και έβγαζε χρήματα κάνοντας πορτρέτα πλουσίων. Πέθανε το 1915 στην Καρλσρούη μερικούς μήνες μετά την επιστροφή του στη Γερμανία.

Το καλλιτεχνικό του έργο
------------------------

Ο Άλερς ήταν νατουραλιστής. Τα σχέδιά του είναι πλούσια σε λεπτομέρεια και έχουν ρεαλιστικό ύφος, έτσι συχνά στερούνται το συναίσθημα. Αν και τα σχέδια φαίνονται ρεαλιστικά, ο Άλερς πρόσθετε μερικές φορές άτομα σε σκηνές που δεν βρίσκονταν ποτέ εκεί. Από αυτή την άποψη, δεν ήταν ρεαλιστής. Ο Άλερς χρησιμοποιούσε συχνά μολύβι. Για να κάνει χρωματιστά σχέδια συνήθως ξεκίναγε με μολύβι και τα χρωμάτιζε αργότερα ( με παστέλ, ελαιόχρωμα, κτλ). Τα θέματά που απεικόνιζε ήταν:

* Καθημερινή ζωή
* Σκίτσα από τα ταξίδια του (Τα σκίτσα από τα ταξίδια τα δημοσίευε μετά σε μορφή βιβλίων)
* Πορτρέτα

Βιβλία (και συλλογές σκίτσων)
-----------------------------

1. 1885 Aus Kamerun. Ein Bilderbuch für kleine und große Kinder.
2. 1887 Hinter den Coulissen des Circus Renz
3. 1887 Hamburger Bilder
4. 1887 The Mikado
5. 1888 Club Eintracht - Eine Sommerfahrt
6. 1889 Eine Hochzeitsreise durch die Schweiz
7. 1889 Spreeathener. Berliner Bilder
8. 1890 Die Meininger
9. 1890 Die silberne Hochzeit
10. 1891 Unsere Marine
11. 1891 Backschisch
12. 1892 Capri
13. 1892 Fürst Bismarck in Friedrichsruh
14. 1893 La bella Napoli
15. 1895 Unser Bismarck
16. 1896 Hochzeitsreise nach Italien
17. 1898 Das deutsche Jägerbuch
18. 1898 Rund um die Erde
19. 1898 Unser Bismarck. Gedächtnis-Ausgabe
20. 1900 Unter deutscher Flagge
21. 1902 Das deutsche Corpsleben

Έργα του καλλιτέχνη
-------------------

* Αυτοπροσωπογραφία του καλλιτέχνη (1894)Αυτοπροσωπογραφία του καλλιτέχνη (1894)
* Βερολίνο (κοντά στην Πύλη του Βρανδεμβούργου, 1889)Βερολίνο (κοντά στην Πύλη του Βρανδεμβούργου, 1889)
* Προετοιμασία για το φεστιβάλ της Ναυτικής ΑκαδημίαςΠροετοιμασία για το φεστιβάλ της Ναυτικής Ακαδημίας
* Αντιναύαρχος Έντουαρντ φον ΚνόρΑντιναύαρχος Έντουαρντ φον Κνόρ
* Λιμάνι της Λάκο Αμένο (Ίσκια, Ιταλία)Λιμάνι της Λάκο Αμένο (Ίσκια, Ιταλία)
* Πομπηία: 'Ω το καημένο το σκυλί'Πομπηία: 'Ω το καημένο το σκυλί'
* Κάπρι, βίλα ΆλερςΚάπρι, βίλα Άλερς

Παραπομπές
----------

1. ↑  *Τσεχική Εθνική Βάση Δεδομένων Καθιερωμένων Όρων*. jo2016908877. Ανακτήθηκε στις 30  Αυγούστου 2020.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
3. ↑  «Christian Wilhelm Allers». (Ολλανδικά) *RKDartists*. 265503.
4. ↑  Ανακτήθηκε στις 14  Ιουνίου 2019.
5. ↑  Ανακτήθηκε στις 20  Ιουνίου 2019.
6. ↑  *Τσεχική Εθνική Βάση Δεδομένων Καθιερωμένων Όρων*. jo2016908877. Ανακτήθηκε στις 17  Δεκεμβρίου 2022.
7. ↑  «Le dimore del mito, La Conchiglia, Capri 1996, σελ. 23 και 24».

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρίστιαν Βίλχελμ Άλερς** |

* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27337988
* **Europeana**: agent/base/160004
* **ΕΒΕ**: 232391
* LCCN: n82010266
* ISNI: 0000 0001 2270 4605
* GND: 118502093
* SUDOC: 181422336
* BNF: cb14968944j (data)
* ULAN: 500049630
* NKC: jo2016908877
* CiNii: DA06506363
* RKD: 265503

 |

 |